**Fericita Angela Salawa**

Angela Salawa

**Elaborat: Jan Chlumský**

12 martie, comemorare

**Poziția:** laic TOR

**Deces:**  1922

**BIOGRAFIA**

Asupra sensibilității ei extraordinare deja din copilărie a acționat Duhul Sfânt. De la vârsta de 16 ani a fost slujnică în Cracovia. Misterul principal al vieții sale a fost o credință profundă în puterea rugăciunii, din care izvora activitatea ei. Sacramentul reconcilierii ajutau creșterea ei și maturitatea ei spirituală consta în relația cu Preasfântul Sacrament al altarului. La jumătatea lunii august a anului 1913 a depus jurământul de terțiară franciscană și a primit numele de călugăriță Tereza. A răspuns complet la chemarea lui Dumnezeu și a devenit exemplu pentru aceia, care sunt singuri și caută o viață spirituală mai profundă în lume.

**REFLECȚII PENTRU MEDITAȚIE**

ÎN SLUJIREA SA VEDEA SLUJIREA LUI CRISTOS

Provenea dintr-o familie de țărani săracă, a fost penultima dintre cei 11 copii. S-a născut la 09.09.1881 în Siepraw, cca. 18 km sud de Cracovia. Timp de doi ani a frecventat școala locală. Acasă a dobândit profunde baze ale vieții religioase. De la vârsta de doisprezece ani ajuta în gospodăria casei. Tatăl a fost fierar. Pentru o muncă continuă fizic era slabă, așa că la 16 ani a plecat, după exemplul surorii sale mai mari Tereza să slujească la Cracovia. A lucrat ca slujnică sau cameristă la diferiți oameni bogați. Munca ei de douăzeci de ani se remarca mai ales cu grija și multe alte virtuți bune. Dintre ele făcea parte dorința după pocăință și sărăcie. În însemnările sale s-au păstrat cuvintele: „Iubesc slujirea mea, pentru că îmi facilitează, să pot suferi mult, să muncesc și să mă rog și în afară de aceste lucruri nu-mi doresc și nu caut nimic în această lume.”

În spatele acestor cuvinte se poate vedea, că în slujirea sa vedea slujirea lui Cristos. Acesta este pentru noi un important îndemn și model, cum să privim munca noastră, și atenționare cu o altă scară de valori, decât aceea despre care vorbește lumea.

În anul 1900 a intrat la fraternitatea sf. Zita și prin aceasta a avut posibilitatea să folosească ajutorul și avantajele, pe care i-o oferea fraternitatea. Angela a folosit mai ales biblioteca spirituală, pentru că avea dorința să desăvârșească unirea sa cu Dumnezeu. Se gândea la intrarea sa la carmelitani, dar îi lipsea zestrea necesară iar primirea o putea influența și starea sa de sănătate tot mai precară. După sfatul cu consilierul său spiritual a depus jurământul curăției. Viața ei spirituală se perfecționa datorită lecturii și deselor spovezi, care au avut influență asupra conștiinței sale sensibile.

Timpul liber duminica l-a petrecut cu prietenele sale, cu care a vorbit despre lucrurile spirituale și s-a străduit să le apere de diferite pericole. Din câștigul său bun nu uita nevoile săracilor și de familia, din care provenea.

Din Anul 1911 a început să o apese o mai mare greutate a crucii sub forma multor neînțelegeri, și din partea confesorului, dar și din partea stării de sănătate care se agrava. Din jurnalul ei s-a păstrat poziția ei față de suferință, care, dacă merge pe căile lui Dumnezeu, ar trebui să primească cu disponibilitate și fără a judeca proveniența lor. A constatat, că dacă s-a împăcat cu suferința, în mod obișnuit a obținut liniștea. A înțeles de asemenea importanța iubirii, în acceptarea suferinței. Este necesar să primești cu dragoste și însuflețire pentru alții, nicidecum pentru avantajul propriu.

De la jumătatea lunii mai 1912 a fost în cel de-al treilea ordin a sf. Francisc și purta semnele fraternității. Locul său în lume îl considera mai acceptabil decât viața în mănăstire, pentru că avea senzația, că acolo nu s-ar putea mortifica atât de mult. Faptele sale le coordona cu încredere, în providența lui Dumnezeu. În timpul Primului război mondial, câștigul său îl împărțea celor mai nevoiași și nu-și păstra nicio rezervă. Dacă a jignit-o cineva, în loc de afront simțea compasiune. În anul 1916 și-a notat în jurnal: „Aproape de fiecare dată când vorbesc cu cineva, cine nu trăiește conform cu voința lui Dumnezeu, simt o voce interioară, care îmi spune, ce durere generează o asemenea viață Inimii lui Dumnezeu, și mă îndeamnă, ca de bună voie să iau asupra mea suferința și greutățile.” Angela le lua și devenea astfel jertfa de împăcare. După împărtășania sa, îi spunea lui Cristos: „Vreau să fii atât de slăvit, la fel cum ești umilit.”

În ultimii șase ani ale vieții, crucea o apăsa în mod special. A rămas fără lucru, fără acoperiș, fără mijloace. O perioadă a locuit la sora sa, Leonory, apoi a încercat să lucreze din nou, dar scleroza ei i-a făcut imposibilă îndeplinirea perfectă a misiunii sale. A renunțat deci la muncă și a cerut să fie primită în spitalul fraternității sf. Zita. Nu a rămas pentru multă vreme acolo, din cauza problemelor financiare spitalului s-a hotărât pentru singurătate. A trăit într-o cămăruță a unei clădiri pe jumătate dărâmată, cu pardoseala din argilă bătătorită. Când nu mai putea să meargă la biserică din cauza picioarelor și a ulcerului gastric, iezuiții veneau să o spovedească și îi aduceau euharistia. Fraternitatea sf. Zita îi trimitea zilnic mâncare. Directorul fraternității, când a remarcat situația vieții Angelei, a dispus să scrie testamentul și să se întoarcă la spital. Acolo a murit, așa cum a prevăzut.

**HOTĂRÂRE, RUGĂCIUNEA**

Mă voi strădui, ca în cursul săptămânii, comportamentul meu să fie slujirea lui Cristos. Dumnezeule, Tu ai dat slujitoarei tale, fericita Angela Salawa adevărata cunoaștere, credință și putere a rugăciunii și ai umplut-o cu dragostea ta; Te rugăm: umple-ne și pe noi cu aceste daruri, ca să Te slujim cu inimă sinceră ca și ea și să dăm mărturie despre Tine, prin credința și viața noastră. Prin Fiul Tău Isus Cristos, Domnul nostru, căci el împreună cu Tine, în unire cu Duhul Sfânt viețuiește și domnește în toți vecii vecilor. Amin.

(*conform rugăciunii de încheiere din breviar[[1]](#footnote-1))*

***Cu acordul autorului paginilor*** [***www.catholica.cz***](http://www.catholica.cz) ***a tradus și pregătit pentru tipar, Iosif Fickl***

***Corectura: Maria Fickl***

1. Breviar (în limba latină breviarium) este cartea liturgică folosită în biserica occidentală, care cuprinde toate textele necesare pentru o rugăciune individuală, zilnică a Bisericii. Este editată în mai multe volume. Cartea cuprinde psalmi, secvențe din cărțile biblice, texte selecționate ale sfinților, imnuri și rugăciuni creștine. [↑](#footnote-ref-1)